ফোর্সেস গোল ২০৩০ বাংলাদেশ সশস্ত্র বাহিনীর আধুনিকায়নের জন্য গণপ্রজাতন্ত্রী বাংলাদেশ সরকার কর্তৃক গৃহীত একটি দীর্ঘমেয়াদী পরিকল্পনা। এ পরিকল্পনার মধ্যে রয়েছে সশস্ত্র বাহিনীর আকার বৃদ্ধি, আধুনিক যুদ্ধ সরঞ্জাম সংগ্রহ ও সর্বোচ্চ পর্যায়ের প্রশিক্ষণ প্রদান। পরিকল্পনায় দেশীয় প্রতিরক্ষা শিল্পের উপর জোর দেয়ার কথাও বলা হয়েছে। 200px|thumb|right   পরিকল্পনা ও উন্নয়ন    সেনাবাহিনী  পরিকল্পনা অনুযায়ী, বাংলাদেশ সেনাবাহিনী একটি সুপ্রশিক্ষণপ্রাপ্ত, আধুনিক অস্ত্রে সুসজ্জিত ও প্রযুক্তিগতভাবে অগ্রসর বাহিনী হিসেবে গড়ে উঠবে যা দেশকে প্রচলিত ও অপ্রচলিত হুমকির হাত থেকে রক্ষা করবে। বাংলাদেশ সেনাবাহিনী তার কার্যক্রমকে তিনটি স্বাধীন কোরে ভাগ করা হবে - কেন্দ্রীয়, পূর্বাঞ্চলীয় ও পশ্চিমাঞ্চলীয়। সর্বমোট পদাতিক ডিভিশনের সংখ্যা ১০টি করার জন্য তিনটি নতুন পদাতিক ডিভিশন - সিলেটে ১৭ পদাতিক ডিভিশন, কক্সবাজারের রামুতে ১০ পদাতিক ডিভিশন এবং বরিশাল-পটুয়াখালীতে ৭ পদাতিক ডিভিশন তৈরি করা হয়েছে। কিশোরগঞ্জ জেলার মিঠামইনে একটি রিভারাইন ব্রিগেড (নদীভিত্তিক ব্রিগেড) তৈরি করা হচ্ছে। বান্দরবান জেলার রুমায় একটি পূর্ণাঙ্গ ক্যান্টনমেন্ট প্রতিষ্ঠিত করা হচ্ছে। ২০২১ সালের মধ্যে বাংলাদেশ সরকারের ৯৭টি নতুন ইউনিট যোগ করার একটি পরিকল্পনা রয়েছে। এদের মধ্যে ১৯টি ইউনিট গঠিত হবে সিলেট ক্যান্টনমেন্ট এর জন্য, ২২টি রামু ক্যান্টনমেন্টের জন্য এবং পটুয়াখালী জেলার লেবুখালী তে অবস্থিত শেখ হাসিনা ক্যান্টনমেন্ট এর জন্য ৫৬টি ইউনিট গঠন করা হবে। কিছু নিয়মিত পদাতিক ব্যাটেলিয়নকে প্যারা ইনফ্যান্ট্রি ব্যাটেলিয়ন এবং মেকানাইজড ইনফ্যান্ট্রি ব্যাটেলিয়নে পরিণত করারও কাজ চলছে। বিশেষ কার্যক্রম সক্ষমতা (স্পেশাল অপারেশন ক্যাপাবিলিটি) বৃদ্ধির জন্য ২ প্যারাকমান্ডো ব্যাটেলিয়ন গঠন করা হয়েছে। এই ব্যাটেলিয়ন ১ প্যারাকমান্ডো ব্যাটেলিয়নের সাথে মিলে একটি প্যারা কমান্ডো ব্রিগেড হিসেবে গঠিত হয়েছে।   নৌবাহিনী  ফোর্সেস গোল ২০৩০ এর পরিকল্পনা অনুযায়ী বাংলাদেশ নৌবাহিনীকে একটি সুসজ্জিত ত্রিমাত্রিক নৌবাহিনী গঠনের পরিকল্পনা নেয়া হয়েছে যা বাংলাদেশের সামুদ্রিক স্বার্থকে রক্ষা করতে পারবে। বাংলাদেশ নৌবাহিনী কক্সবাজারের পেকুয়াতে বানৌজা শেখ হাসিনা নামে একটি সাবমেরিন ঘাঁটি স্থাপন করছে। দেশটির সর্ববৃহৎ নৌঘাঁটি নির্মিত হচ্ছে পটুয়াখালীর রাবনাবাদে যার নাম দেয়া হয়েছে বানৌজা শের-ই-বাংলা। এই ঘাঁটিতে সাবমেরিনের নোঙ্গর ও বিমানচালন সুবিধা থাকবে। বানৌজা শেখ মুজিব নামে আরেকটি পূর্ণাঙ্গ নৌঘাঁটি ঢাকার খিলক্ষেতে নির্মাণ করা হয়েছে যা ঢাকা নৌ-অঞ্চলের একমাত্র অপারেশনাল ঘাঁটি। চট্টগ্রামের সন্দ্বীপ চ্যানেলে একটি ফ্লিট হেডকোয়ার্টারের নির্মাণকাজ চলছে যেখানে জাহাজ নোঙ্গরের সুবিধা থাকবে।   বিমানবাহিনী  ফোর্সেস গোল ২০৩০ এর পরিকল্পনা অনুযায়ী বাংলাদেশ বিমান বাহিনীকে প্রযুক্তিগতভাবে অগ্রসর, সুপ্রশিক্ষণপ্রাপ্ত এবং সুসজ্জিত বাহিনী হিসেবে তৈরি করার পরিকল্পনা করা হয়েছে যা বাংলাদেশের আকাশপথে সব ধরনের হুমকিকে প্রতিহত করতে সক্ষম হবে। ফোর্সেস গোল ২০৩০-এ বিমান সক্ষমতা এবং আকাশ প্রতিরক্ষা সক্ষমতা উভয়কেই শক্তিশালী করার উপর জোর দেয়া হয়েছে। বর্ধিষ্ণু দায়িত্বকে কার্যকরীভাবে পালন করার জন্য বিমান বাহিনীকে দুটি কমান্ডে বিভক্ত  করা হচ্ছে: দক্ষিণাঞ্চলীয় এয়ার কমান্ড ও উত্তরাঞ্চলীয় এয়ার কমান্ড। ইতিমধ্যেই দুটো নতুন বিমান ঘাঁটি স্থাপিত হয়েছে - একটি কক্সবাজারে এবং অন্যটি ঢাকার বঙ্গবন্ধু বিমান ঘাঁটি। সামুদ্রিক নিরাপত্তা নিশ্চিত করতে দক্ষিণাঞ্চলীয় কমান্ডের অধীনে বরিশালে একটি নতুন বিমান ঘাঁটি স্থাপন করা হচ্ছে। কক্সবাজার বিমান ঘাঁটির আধুনিকায়নকরা হচ্ছে। দক্ষিণাঞ্চলীয় কমান্ডে একটি মেরিটাইম এয়ার সাপোর্ট অপারেশন সেন্টার (MASOC) গঠন করা হবে।  উত্তরাঞ্চলীয় এয়ার কমান্ড এর অধীনে সিলেটে আরেকটি বিমানঘাঁটি তৈরি করা হচ্ছে। বিমান বাহিনী ১০৫ এডভান্স জেট ট্রেইনিং ইউনিট  নামে একটি বিশেষায়িত যুদ্ধবিমান পাইলট প্রশিক্ষণ ইউনিট তৈরি করছে। এই ইউনিটে তিনটি প্রশিক্ষণ স্কোয়াড্রন থাকবে যা পাইলটদেরকে যুদ্ধবিমান চালনা করার জন্য প্রয়োজনীয় আধুনিক প্রশিক্ষণ প্রদান করবে।  ক্রয় তালিকা ফোর্সেস গোল ২০৩০ অনুসারে সশস্ত্র বাহিনীর জন্য ২০১০ সাল থেকে ক্রয়কৃত সমরাস্ত্রের তালিকাঃ   সেনাবাহিনী   thumb|right|বাংলাদেশ সেনাবাহিনী ব্যবহার করে নোরা বি-৫২কে২ স্ব-চালিত কামান  ৪৪টি এমবিটি ২০০০ ট্যাংক  ৫৪টি নোরা বি-৫২ কে-১ স্বয়ংক্রিয় কামান  ৭২টি ডব্লিউএস-২২ মাল্টিপল রকেট লঞ্চিং সিস্টেম  ১৮টি টিআরজি-৩০০ টাইগার মাল্টি-ক্যালিবার রকেট লঞ্চিং সিস্টেম  ১৮৮টি এল১০এ১ কামান  ৬৩৫টি বিটিআর-৮০ এপিসি  ৪৭টি অটোকার কোবরা-১ এলএভি  ৬৭টি অটোকার কোবরা-২ এমআরএপি  ৩ রেজিমেন্ট এফএম-৯০ স্বল্পপাল্লার বিমান বিধ্বংসী ক্ষেপণাস্ত্র  কিউডব্লিউ-২ কাধে বহনযোগ্য বিমান বিধ্বংসী ক্ষেপণাস্ত্র  এফএন-১৬ কাধে বহনযোগ্য বিমান বিধ্বংসী ক্ষেপণাস্ত্র  অরলিকন জিডিএফ-০০৯, ৩৫ মিমি (সুইজাল্যান্ড)- বিমান বিধ্বংসী কামান  220px|thumbnail|right|বাংলাদেশ সেনাবাহিনীর ৯কে১১৫-২ মেতিস-এম  মেটিস-এম১ ট্যাংক বিধ্বংসী ক্ষেপণাস্ত্র  পিফ-৯৮ ট্যাংক বিধ্বংসী রকেট  এসএলসি-২ ওয়েপন লোকেটিং রাডার  ২টি ইউরোকপ্টার এএস৩৬৫ ডাউফিন হেলিকপ্টার  ৬টি এমআই-১৭১এসএইচ হেলিকপ্টার  ১টি সি-২৯৫ডব্লিউ পরিবহন বিমান  ৩৬টি ব্রামোর সি৪আই মনুষ্যবিহীন আকাশযান  ১০০টি ট্রাই শার্ক স্পিড বোট  ১টি টাইপ সি কমান্ড ভেসেল  নৌবাহিনী thumb|right|বাংলাদেশ নৌবাহিনীর পতাকাবাহী জাহাজ বানৌজা বঙ্গবন্ধু  ২টি টাইপ ০৩৫জি ডুবোজাহাজ  ২টি টাইপ ০৫৩এইচ৩ ফ্রিগেট  ২টি টাইপ ০৫৩এইচ২ ফ্রিগেট  ২টি হ্যামিল্টন ক্লাস ফ্রিগেট  ৪টি টাইপ ০৫৬ কর্ভেট  ৪টি দুর্জয় ক্লাস লার্জ প্যাট্রল ভেসেল  ৫টি পদ্মা ক্লাস প্যাট্রল ভেসেল  ২টি তেলবাহী ট্যাংকার  ২টি ডরনিয়ার ডিও-২২৮এনজি মেরিটাইম টহল বিমান  ২টি এডব্লিউ-১০৯ হেলিকপ্টার  বিমানবাহিনী thumb|বাংলাদেশ বিমান বাহিনীর জেএল-৮  ১৬টি এফ-৭ যুদ্ধবিমান  ১৬টি ইয়াক-১৩০ প্রশিক্ষণ বিমান  ১৬টি জেএল-৮ প্রশিক্ষণ বিমান  ২৩টি পিটি-৬ প্রাথমিক প্রশিক্ষণ বিমান  ৩টি 'এল-৪১০ পরিবহন প্রশিক্ষণ বিমান  ১৬টি এমআই-১৭১এসএইচ হেলিকপ্টার  ২টি এডব্লিউ-১৩৯ হেলিকপ্টার  ২টি এডব্লিউ-১১৯কেএক্স প্রশিক্ষণ হেলিকপ্টার  ২ রেজিমেন্ট এফএম-৯০ স্বল্প পাল্লার বিমান বিধ্বংসী ক্ষেপণাস্ত্র  জেএইচ-১৬ রাডার  জেওয়াই-১১বি রাডার  ওয়াইএলসি-২ রাডার  ওয়াইএলসি-৬ রাডার  সেলেক্স আরএটি-৩১ডি রাডার   সাংগাঠনিক ও অবকাঠামোগত উন্নয়ন সেনাবাহিনী  সিলেটে ১৭ পদাতিক ডিভিশন প্রতিষ্ঠা  কক্সবাজারে ১০ পদাতিক ডিভিশন প্রতিষ্ঠা  বরিশালে ৭ পদাতিক ডিভিশন প্রতিষ্ঠা  পদ্মা সেতুর পাশে ৯৯ কম্পোজিট ব্রিগেড প্রতিষ্ঠা  পদাতিক বাহিনীকে ব্যলিস্টিক হেলমেট, কেভলার বুলেটপ্রুফ জ্যাকেট, নাইট ভিশন গগলস, আই প্রোটেক্টিভ গিয়ার, জিপিএস ডিভাইস, উন্নত যোগাযোগ যন্ত্র ও বিডি-০৮ অ্যাসল্ট রাইফেল দ্বারা সজ্জিত করা  নৌবাহিনী  নৌবাহিনীর উড্ডয়ন শাখা প্রতিষ্ঠা  নৌবাহিনীর ডুবোজাহাজ শাখা প্রতিষ্ঠা  কক্সবাজারের পেকুয়ায় বানৌজা শেখ হাসিনা নামক ডুবোজাহাজ ঘাঁটি স্থাপন  ঢাকার খিলক্ষেতে বানৌজা শেখ মুজিব নামক ঘাঁটি স্থাপন  বিমান বাহিনী  ঢাকায় বঙ্গবন্ধু বিমান ঘাঁটি স্থাপন  কক্সবাজারে শেখ হাসিনা বিমান ঘাঁটি স্থাপন  বিমান বাহিনীতে আকাশ প্রতিরক্ষা ক্ষেপণাস্ত্র শাখা প্রতিষ্ঠা  দেশীয় প্রতিরক্ষা শিল্প বাংলাদেশ সমরাস্ত্র কারখানা  বিডি-০৮ অ্যাসল্ট রাইফেল প্রস্তুতকরণ  বিডি-০৮ লাইট মেশিন গান প্রস্তুতকরণ  আর্জেস এইচজি-৮৪ গ্রেনেড তৈরি  কামান ও মর্টারের শেল তৈরি  এফএন-১৬ ঈগল ম্যানপ্যাড  বাংলাদেশ মেশিন টুলস ফ্যাক্টরি  অরুনিমা বলীয়ান ট্রাক সংযোজন  খুলনা শিপইয়ার্ড  পদ্মা ক্লাস পেট্রল ভেসেল নির্মাণ  দূর্জয় ক্লাস পেট্রল ভেসেল নির্মাণ  ল্যান্ডিং ক্রাফট ইউটিলিটি নির্মাণ  ল্যান্ডিং ক্রাফট ট্যাংক নির্মাণ  হাইড্রোগ্রাফিক জরিপ জাহাজ নির্মাণ  নারায়ানগঞ্জ ডকইয়ার্ড  ল্যান্ডিং ক্রাফট ট্যাংক নির্মাণ  স্পিডবোট নির্মাণ  আনন্দ শিপইয়ার্ড  তেলবাহী জাহাজ নির্মাণ চট্টগ্রাম ড্রাই ডক লিমিটেড  ৬ টি ওপিভি নির্মাণ  ৬ টি ফ্রিগেট নির্মাণ  বাংলাদেশ অ্যারোনটিকাল সেন্টার  এফ-৭ যুদ্ধবিমানের ওভারহোলিং  এমআই-১৭ হেলিকপ্টারের ওভারহোলিং  পিটি-৬ বিমানের ওভারহোলিং  বেল-২১২ হেলিকপ্টারের ওভারহোলিং  বিবিটি-১ প্রশিক্ষন বিমান তৈরি।  বিবিটি-২ প্রশিক্ষন ও হালকা আক্রমন বিমান তৈরি।  কেএক্স-২ ইউসিএভি (মনুষ্যবিহীন আকাশ জান) তৈরি।  রাডার ব্যাবস্থা উন্নয়ন।  ইলেকট্রনিক যুদ্ধ ব্যাবস্থা উন্নয়ন।  বিমানের যন্ত্রাংস তৈরি।  প্রতিরক্ষা বাজেট সাল ২০২০–২১সাল ২০১৯–২০সাল ২০১৮–১৯সাল ২০১৭–১৮সাল ২০১৬–১৭সাল ২০১৫–১৬সাল ২০১৪–১৫সাল ২০১৩–১৪সাল ২০১২–১৩সাল ২০১১–১২সাল ২০১০–১১৳৩৪,৪২৭  কোটি ৳৩২,৫২০ কোটি৳২৯,০৮৬ কোটি৳২৬.৪১৫ কোটি৳২৩.১৯৬ কোটি৳১৮,৩৮৩ কোটি৳১৬,৪৬২ কোটি৳১৪,৫৬৪ কোটি৳১২,৯৮৫ কোটি৳১১,৯৫৫ কোটি৳৯,১৭৯ কোটি  ভবিষ্যত পরিকল্পনা সেনাবাহিনী  সেনাবাহিনীকে পূর্ব, পশ্চিম ও কেন্দ্রীয় কোরে ভাগ করা  কিশোরগঞ্জের মিঠামইনে রিভারাইন ইনফ্যান্ট্রি ব্রিগেড স্থাপন  উভচর ট্যাংক ক্রয়  ১৫৫ মিমি কামান ক্রয়  ১২০ মিমি মর্টার ক্রয়  দূরপাল্লার মাল্টিপল রকেট লঞ্চার ক্রয়  আধুনিক অ্যাসল্ট রাইফেল ক্রয়  নৌবাহিনী  পটুয়াখালীতে বানৌজা শেরে বাংলা নামক সর্ববৃহৎ নৌঘাঁটি স্থাপন  চারটি ডুবোজাহাজ বিধ্বংসী হেলিকপ্টার ক্রয়  দুইটি সামুদ্রিক টহল বিমান ক্রয়  পাঁচটি পদ্মা ক্লাস টহল জাহাজ ক্রয়  দুইটি লার্জ প্যাট্রল ক্রাফট ক্রয়  দুইটি ফ্রিগেট ক্রয়  দেশে ছয়টি ফ্রিগেট নির্মাণ  বিমান বাহিনী  ১ ব্যাটারি মধ্যম পাল্লার বিমান বিধ্বংসী ক্ষেপণাস্ত্র ক্রয়  মনুষ্যবিহীন আকাশযান ক্রয়  ১৬ টি জঙ্গি বিমান ক্রয়  এমআই-১৭১ এসএইচ হেলিকপ্টার ক্রয়  হামলাকারী হেলিকপ্টার ক্রয়  ২৪ টি প্রাথমিক প্রশিক্ষণ বিমান ক্রয়   তথ্যসূত্র   বিষয়শ্রেণী:বাংলাদেশ সেনাবাহিনী বিষয়শ্রেণী:বাংলাদেশ নৌবাহিনী বিষয়শ্রেণী:বাংলাদেশ বিমান বাহিনী বিষয়শ্রেণী:সামরিক আহরণ বিষয়শ্রেণী:বাংলাদেশের সশস্ত্র বাহিনী